Diari Oficial de la Generalitat Valenciana


Sumari del DOGV 8569, del 13-06-2019 (2019/5982)

RESOLUCIÓ de 7 de juny de 2019, del conseller d'Educació, Investigació, Cultura i Esport, per la qual s'aprova la Carta de Serveis de la Subdirecció General de Formació del Professorat.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8569

Data del DOGV
:   13-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5982


Data del document
:   07-06-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * norma de qualitat

RESOLUCIÓ de 7 de juny de 2019, del conseller d'Educació, Investigació, Cultura i Esport, per la qual s'aprova la Carta de Serveis de la Subdirecció General de Formació del Professorat. [2019/5982]  
D'acord amb el Decret 41/2016, de 15 d'abril, del Consell, pel qual s'estableix el sistema per a la millora de la qualitat dels serveis públics, i l'avaluació dels plans i programes en l'Administració de la Generalitat i el seu sector públic instrumental, les cartes de serveis, com a instruments de millora contínua dels serveis, són documents per mitjà dels quals les organitzacions públiques informen sobre els compromisos de qualitat dels serveis que gestionen i presten, en resposta a les necessitats i expectatives de la ciutadania i la demanda de transparència en l'activitat pública.  
El Servei de Formació del Professorat va dissenyar el 2006 una carta de serveis que incloïa els compromisos de qualitat vinculats als serveis que prestava, carta que a causa del transcurs del temps, i per a adaptar-se a les noves necessitats i expectatives de la ciutadania, necessita ser actualitzada.  
En conseqüència, la Subdirecció General de Formació del Professorat ha fet una revisió de la carta amb la finalitat d'actualitzar i adaptar els seus compromisos de qualitat als serveis actuals, i de procedir a publicar-la en la plataforma centralitzada de la Generalitat, així com en el seu portal de transparència, GVA Oberta, perquè el contingut de la nova carta que ara s'aprova, i en particular dels compromisos de qualitat que s'hi estableixen, arribe de manera efectiva als usuaris i usuàries potencials dels serveis afectats.  
D'acord amb l'article 17.2 del Decret 41/2016 del Consell, la carta ha obtingut informe favorable per part de l'òrgan directiu competent en matèria de gestió i millora de la qualitat dels serveis públics, quant a la coherència metodològica dels processos d'elaboració i dels compromisos adquirits, així com en relació a l'homogeneïtat de les cartes.  
  
Per tot el que s'ha exposat, fent ús de la facultat que em confereix l'article 17 de l'esmentat Decret 41/2016, de 15 d'abril, del Consell, quant a l'autoritat competent per a procedir a la seua aprovació, i vista la proposta del secretari autonòmic d'Educació i Investigació, de 28 de febrer de 2019, resolc:  
  
Primer  
Aprovar la carta de serveis que s'incorpora com a annex d'aquesta resolució.  
  
Segon  
L'aprovació i la posterior publicació en el Diari Oficial de la Generalitat Valenciana d'aquesta nova carta deixarà sense efecte la carta aprovada en el seu moment per Ordre d'11 de setembre de 2006, de la Conselleria de Cultura, Educació i Esport, per la qual s'aprova la Carta de Serveis del Servei de Formació del Professorat.  
  
Tercer  
La nova Carta de Serveis estarà a la disposició de la ciutadania a través la pàgina institucional de la Generalitat Valenciana http//www.gva.es/carta, sense perjudici d'altres accions de comunicació que es puguen realitzar.  
  
València, 7 de juny de 2019. El conseller d'Educació, Investigació, Cultura i Esport: Vicent Marzà Ibáñez.  
  
  
  
CARTA DE SERVEIS  
DE LA SUBDIRECCIÓ GENERAL DE FORMACIÓ DEL PROFESSORAT  
  
COMPROMÍS INSTITUCIONAL  
La qualitat de les nostres prestacions és un dels objectius prioritaris de la Subdirecció General de Formació del Professorat en tots els seus àmbits d'actuació.  
Un dels principals objectius és la millora dels nivells de qualitat del sistema educatiu, i en aquest sentit cal considerar que la formació del professorat incideix directament en la formació de l'alumnat i en la millora educativa dels nostres alumnes i de les nostres alumnes. Tenim el compromís ineludible de fer arribar al nostre professorat la formació, la innovació i l'actualització tant dels continguts educatius com de les metodologies adients per a la seua implementació a les aules dels nostres centres de totes les etapes educatives i de tots els àmbits o àrees que configuren el sistema.  
Per tal de garantir els objectius ens comprometem a complir els compromisos establits en aquesta carta.  
  
La Conselleria d'Educació, Investigació, Cultura i Esport  
  
MISSATGE GENERAL  
L'Administració pública valenciana ha d'adaptar-se als nous reptes i necessitats de la societat, i per a això ha de modernitzar i millorar, de forma contínua, els missatges públics que presta. La Generalitat assumeix aquest repte i a tal fi incorpora, dins de la seua política de modernització, el projecte «Cartes de serveis» com un instrument de millora a través del qual els ciutadans i ciutadanes podran exigir la prestació d'uns serveis públics amb les màximes garanties de qualitat i conéixer en tot moment el seu grau de compliment.  
La Generalitat contribueix així a donar resposta a l'exigència continguda en l'Estatut d'Autonomia de la Comunitat Valenciana que estableix i proclama, en el seu article 9, el dret general que tenen tots els seus ciutadans i ciutadanes a gaudir d'uns serveis públics de qualitat.  
  
  
SERVEIS  
La Subdirecció General de Formació del Professorat a través dels CEFIRE proporciona la promoció, actualització i millora contínua de la qualificació professional del professorat i l'adequació de les línies estratègiques que marca la Conselleria d'Educació, Investigació, Cultura i Esport.  
Per mitjà de convocatòries públiques de formació proposa l'autorització d'activitats de formació, a més d'oferir els serveis següents:  
  
- Formació i assessorament del professorat a través de les diferents modalitats: cursos, projectes de formació en centres, grups de treball, seminaris, etc.  
- Certificació i registre de les accions formatives realitzades des de la CEICE.  
- Registre i homologació d'activitats de formació realitzades: en altres comunitats autònomes, a l'estranger, a les universitats, etc.  
  
- Capacitació per a l'ensenyament en valencià, capacitació per a l'ensenyament de llengües estrangeres i diploma de mestre de valencià.   
  
- Estades formatives a l'estranger.  
- Estades de formació d'empreses per al professorat d'FP i ERE.  
  
- Formació i actualització de la funció directiva i formació de funcionaris en pràctiques.  
- Col·laboració amb entitats per a la formació del professorat.  
- Biblioteques especialitzades.  
- Tramitació de convenis amb les universitats per a la realització de pràctiques de formació inicial i pràcticum de secundària.  
- Autorització de centres de pràctiques per a desenvolupar el pràcticum de secundària.  
  
Els CEFIRE són centres especialitzats amb la finalitat d'assessorament, organització i gestió de la formació, innovació i recursos educatius de la Comunitat Valenciana, i actuen de manera coordinada i seguint les indicacions que s'estableixen tant des del Servei de Planificació i Gestió de la Formació Permanent del Professorat, com des de la Subdirecció General de Formació del Professorat. La xarxa de CEFIRE incorpora els CEFIRE territorials i CEFIRE específics.  
  
  
  
COMPROMISOS I INDICADORS  
  
Foment de la formació:  
  
1. Garantir l'oferta formativa perquè tot el professorat participe, almenys, en una modalitat formativa al llarg del curs escolar.  
Percentatge de places de formació oferides Valor objectiu  
 100 %  
  
  
2. Eficàcia en la difusió: difusió via web de l'oferta formativa (classificada per tipus d'acció, àmbit i centre organitzador) amb una antelació superior a set dies del termini d'inscripció.  
Percentatge de les activitats de formació publicades en la web amb una antelació de 7 dies Valor objectiu  
 98 %  
  
  
3. Garantim la comunicació via web de l'estat de la sol·licitud dels participants (inscripció, admissió, confirmació, realització, certificació) en les diferents modalitats formatives.  
Percentatge de les comunicacions efectuades via web Valor objectiu  
 98 %  
  
  
4. Agilitat per a tramitar i registrar les certificacions. Garantim la tramitació telemàtica, mitjançant correu electrònic a l'interessat, de la certificació de la formació realitzada i el posterior registre automàtic en el seu compte de formació.  
Percentatge de les certificacions tramitades automàticament Valor objectiu  
 97 %  
  
  
AJUDA'NS A PRESTAR UN MILLOR SERVEI  
Si té qualsevol problema o dubte sobre el funcionament del servei rebut, o bé desitja aportar algun suggeriment per a millorar els nostres serveis, pot posar-se en contacte amb nosaltres enviant-nos un correu electrònic a l'adreça següent: pldqmk@ykf.qw.  
També pot presentar una queixa, suggeriment o agraïment, sobre qualsevol aspecte general del servei rebut o per incompliments dels compromisos de qualitat explicitats en la carta, utilitzant els impresos normalitzats que trobarà en qualsevol de les oficines d'assistència en matèria de registre de la Generalitat, el telèfon 012 o a través de la seu electrònica del portal www.gva.es on es permet la tramitació telemàtica, en l'adreça web que es detalla a continuació:  
  
https://sede.gva.es/va/web/sede\_electronica/sede\_quejas\_y\_sug  
A més, pot realitzar un seguiment del grau de compliment d'aquesta carta de serveis a través de la pàgina www.gva.es/carta.  
En cas de detectar algun error, li preguem que ens ho comunique com més prompte millor per a poder corregir-lo.  
  
ON ESTEM-  
Subdirecció General de Formació del Professorat  
- Servei de Planificació i Gestió de la Formació Permanent del Professorat  
- Servei de Registre i Acreditació Docent  
Avinguda Campanar, núm. 32. 46661 València  
http://www.ceice.gva.es/es/web/formacion-profesorado  
  
  
CEFIRE TERRITORIALS CEFIRE ESPECÍFICS  
CEFIRE Alacant  
C/ Jaume Segarra, 6  
03873 Alacant  
208164063  
02157276@vic.qx CEFIRE Sagunt  
C/ Albalat, 1  
46085 Sagunt  
157371483  
80735517@hec.mh CEFIRE Artisticoexpressiu  
C/ Major, 91  
12807 Castelló de la Plana  
535075227  
16829751@zie.zo  
CEFIRE Castelló  
Prol. c/ José Pradas Gallén, s/n  
12956 Castelló de la Plana  
216661480  
33094363@ars.pn CEFIRE Torrent  
C/ Policia Local, s/n  
46014 Torrent  
905335851  
82892282@rda.we CEFIRE Científic, Tecnològic i Matemàtic  
C/ Poeta Bodria, 4  
46616 València  
170302741  
29358460@bgi.ec  
CEFIRE Elda  
C/San Crispín, 14  
03955 Elda  
144119339  
23129601@dtr.sp CEFIRE València  
C/ Paco Pierra, 20  
46978 València  
663359722  
81468010@vbp.ql CEFIRE Educació Inclusiva  
C/ Poeta Bodria, 4  
46946 València  
680557051  
91567434@vqz.sg  
CEFIRE Elx  
Av. Mestre Melchor  
Botella, 10  
03228 Elx  
048007382  
30941334@jpq.oe CEFIRE Vinaròs  
Av. Llibertat, 2n D  
12245 Vinaròs  
352029294  
41641803@cko.yt CEFIRE Educació Infantil  
C/ Jeroni de Montsoriu, 19  
46522 València  
103463995  
53517868@vvv.ta  
CEFIRE Gandia  
C/ Tossal, 8  
46215 Gandia  
506728900  
02029445@gkf.fm CEFIRE Xàtiva  
Av. Pintor Juan Francés Gandia,1  
46528 Xàtiva  
836711782  
38396018@zlh.iy CEFIRE Formació Professional  
Complex Educatiu de Cheste Cra. CV 378, km 0,3  
46135 Cheste  
550173032  
34399373@xpa.yr  
CEFIRE Orihuela  
Av. Dr. García Rogel, s/n  
03731 Orihuela  
165311720  
56217056@xkz.bh CEFIRE Alcoi  
C/ Roís de Corella, 2  
03823 Alcoi  
06519309@uxw.yq CEFIRE Humanístic i Social  
C/ Jaume Segarra, 6  
03251 Alacant  
885738528  
87819479@eca.ht  
 CEFIRE Plurilingüisme  
C/ Faustí Blasco, 11  
46547 Alzira  
316158067  
04036463@bfw.lg